ຕຳຫລວດອິຣ່ານປະທະກັນກັບພວກປະທ້ວງ ທີ່ ກຸງເຕຮິຣ່ານ
ຂ່າວອື່ນໆ: ຕຳຫລວດຟີລິບປິນ ປະທະກັບພວກສນັບສນຸນ ຄອບຄົວຕະກູ ອັມປາຕວນ; ທູດພິເສດສະຫະຣັດກຳລັງ ເດີນທາງໄປຍັງກຸງພຽງຢ້າງ; ກອງປະຊຸມໂລກຮ້ອນເລີ້ມ ຂຶ້
ຕຳຫລວດປາບຈະລາຈົນຂອງອິຣ່ານໄດ້ປະທະກັບພວກປະທ້ວງທ່ີນະຄອນ ຫລວງເຕຣ່ານໃນວັນຈັນມື້ນີ້ ໃນຂະນະທ່ີພວກສນັບສນຸນຝ່າຍຄ້ານ ໂຮມຊຸມນຸມກັນ ເພື່ອທຳການປະທ້ວງຕໍ່ຕ້ານຣັຖບານ ໃນວັນນັກສຶກສາແຫ່ງຊາດຂອງອິຣ່ານ ພວກທ່ີເຫັນເຫດການກ່າວວ່າ ພວກຕຳຫລວດຫລາຍຮ້ອຍຄົນທ່ີຖືໄມ້ຄ້ອນແລະແກສນ້ຳຕາ ໄດ້ປະທະກັນກັບພວກປະທ້ວງຢູູ່ຕາມຖນົນຫົນ ທາງສາຍຕ່າງໆໃນໃຈກາງກຸງເຕຣ່ານ ໃນວັນຈັນມື້ນີ້ ມີລາຍຕື່ມວ່າ ພວກຕຳຫລວດອື່ນໆອີກ ໄດ້ພາກັນຕັນຖນົນສາຍຕ່າງໆທ່ີເນັ່ງໄປຫາ ມະຫາວິທຍາໄລເຕຣ່ານນັ້ນ ວັນນັກສຶກສາແຫ່ງຊາດ ເປັນວັນລະນຶກເຖິງນັກສຶກສາອິຣ່ານ 3 ຄົນທີ່ເສັຍຊີວິດໄປໃນລະຫວ່າງການປະທ້ວງຕໍ່ຕ້ານອະເມຣິກາ ໃນປີ1953 ຄາດກັນວ່າ ພວກນັກເຄື່ອນ ໄຫວຫົວປະຕິຮູບຝ່າຍຄ້ານຈະຫັນປ່ຽນເຫດ ການທ່ີໄດ້ຮັບອະຍຸຍາດຈາກຣັຖບານ ໃນມື້ນີ້ ໄປເປັນການປະທ້ວງຕ່ໍ ຕ້ານຣັຖບານຂອງປະທານາທິບໍດີ Mah,oud Ahmadinejad ໃນວັນອາທິດ ວານນີ້ ປະຊາຊົນອິຣ່ານກ່າວວ່າ ການບໍລິການທາງInternet ແລະໂທຣະສົບມືຖື ຂອງເຂົາເຈົ້າ ໄດ້ເປັນໄປຢ່າງຊ້າໆ ຫລືບໍກໍຖືກຕັດ ລ່ວງໜ້າການເດີນປະທ້ວງທ່ີມີການວາງແຜນໄວ້ຂອງພວກ  ນັກສຶກສາຕົວຕັ້ງຕົວຕີນັ້ນ ແຫລ່ງຂ່າວຈາກຝ່າຍຄ້ານ ສົງໄສວ່າ ທາງການໄດ້ຈຳກັດການຕິດຕໍ່ສື່ສານທາງອິນເຕີແນັຕກັບມືຖື ເພື່ອບໍ່ໃຫ້ພວກເດີນຂະບວນປຸກລະດົມ ກັນໄດ້ ນອກນັ້ນຣັຖບານຍັງໄດ້ຫ້າມພວກນັກຂ່າວ ຕ່າງປະເທດໄປຕິດຕາມເອົາຂ່າວເຊ່ັນກັນ ໂດຍຖອນໃບອະນຸຍາດເຮັດວຽກຂອງເຂົາເຈົ້າໃນກຸງເຕ ຣ່ານ ນັບແຕ່ວັນທີ 7 ທັນວາມື້ນີ້ໄປຮອດວັນທີ 9 :ຣັຖບານຟີລິບປິນກ່າວວ່າ ພວກກຳລັງ ທ່ີຈົງຮັກພັກດີຕໍ່ຕະກູນມຸສລິມທ່ີ ມີອຳນາດກຸ່ມນຶ່ງໃນພາກໃຕ້ ໄດ້ຍິງຕໍ່ສູ້ກັນກັບທະຫານຣັຖບານ ທ່ານ Cerge Remonde ເລຂາທິການຝ່າຍຂ່າວປະຈຳປະທານາທິ ບໍດີກ່າວໃນວັນຈັນມື້ນີ້ວ່າ ບໍ່ມີຜູ້ໃດໄດ້ຮັບບາດເຈັບຫລືເສັຍຊີວິດໃນການປະທະກັນໃນແຂວງ Maguindanao ທາງພາກໃຕ້ຂອງປະເທດ ບ່ອນທີ່ຣັຖບານໄດ້ປະກາດໃຊ້ກົດໄອຍະການເສິກນັ້ນ ທ່ານ Remonde ກ່າວຕື່ມວ່າ ການຍິງຕໍ່ສູ້ກັນໄດ້ເກີດຂຶ້ນໃນແລງວັນອາທິດວານນີ້ ໃນເມືອງ Datu Unsay ໃກ້ໆກັບບ່ອນທ່ີມີການເຂັ່ນຂ້າປະຊາ ຊົນ57 ຄົນທ່ີເດີນທາງໄປນຳລົດຂະບວນນຶ່ງ ທີ່ໄປຈັດຊື່ເລືອກຕັ້ງ ໃນວັນທີ23 ພະຈິກຜ່ານມານີ້ ທະຫານຣັຖບານຫລາຍພັນຄົນໄດ້ເຂົ້າຄວບຄຸມແຂວງດັ່ງກ່າວ ເພື່ອ ປາບປາມພວກວົງຕະກູນ Ampatuan ທ່ີມີອຳນາດໃນທ້ອງຖິ່ນນັ້ນ ຄອບຄົວ Ampatuan ຖືກກ່າວຫາໃນຂໍ້ຫາວາງແຜນທຳການສັງຫານ ຜູ້ຄົນເປັນໝູ່ ທ່ີພົວພັນກັບການເລືອກຕັ້ງ ທະຫານຟີລິບປິນໄດ້ທຳການຈັບກຸມ ຢ່າງນ້ອຍ 68 ຄົນທ່ີສົງໄສວ່າ ມີສ່ວນພົວພັນກັບວົງຕະ ກູນ Ampatuan ນີ້ ທູດພິເສດສະຫະຣັດໄດ້ພົບປະກັບບັນດາເຈົ້າ ໜ້າທ່ີຣັຖບານເກົາຫລີໃຕ້ ໃນວັນຈັນມື້ນີ້ ກ່ອນທ່ານຈະເດີນທາງໄປຢ້ຽມຢາມເກົາຫລີເໜືອເພື່ອຮ່ວມໃນການເຈລະຈາກັນຊື່ງໜ້າ ເທື່ອທຳອິດ ລະຫວ່າງກຸງວໍຊິງຕັນແລະກຸງພຽງຢ້າງ ນັບແຕ່ປະທານາທິບໍດີບາຣັກໂອບາມາແຫ່ງສະຫະຣັດຂຶ້ນ ດຳຣົງຕຳແໜ່ງເປັນຕົ້ນມາ ທ່ານ Stephen Bosworth ໄດ້ພົບປະກັບທ່ານ Wi Sung-lac ຫົວໜ້າຝ່າຍເກົາຫລີໃຕ້ ໃນການເຈຣະຈາ6 ຝ່າຍ ທ່ີກຸງໂຊນ ກ່ອນທ່ີທ່ານຈະເດີນທາງໄປຍັງເກົາຫລີເໜືອໃນວັນອັງຄານມື້ອື່ນ ທ່ານຍັງຈະພົບປະກັບຣັຖມຸນຕີການຕ່າງປະເທດຂອງເກົາຫລີໃຕ້ເຊັ່ນກັນ ກ່ອນ ອອກເດີນທາງ ທ່ານ Bosworth ກຳລັງພະຍາຍາມຫາຊ່ອງທາງເຮັດໃຫ້ເກົາຫລີເໜືອກັບຄືນສູ່ການເຈຣະຈາ 6 ຝ່າຍວ່າດ້ວຍການປົດອາວຸດເກົາຫລີເໜືອ ນັ້ນ ບັນດາຜູ້ຕາງ ໜ້າຈາກຫລາຍກວ່າ 190 ປະເທດ ພົບປະກັນຢູ່ທ່ີນະຄອນຫລວງ Copengahen ຂອງເດັນມາກໃນວັນຈັນມື້ນີ້ ອັນເປັນກອງປະຊຸມລະຫວ່າງຊາດ ທີ່ໃຫຍ່ທ່ີສຸດ ເທ່ົາທ່ີເຄີຍມີມາກ່ຽວກັບການປ່ຽນແປງຂອງດິນຟ້າອາກາດ ກອງປະຊຸມເປັນເວລາ2 ອາທິດ ຈະພະຍາຍາມຫາທາງຄວບຄຸມການປ່ອຍທາດ carbon ເຂົ້າໃສ່ບັນຍາກາດ ທ່ີມີສ່ວນເຮັດໃຫ້ໂລກຮ້ອນເອົ້າຂື້ນນັ້ນ ເຈົ້າໜ້າທ່ີຂັ້ນສູງສຸດສະຫະປະຊາຊາດທ່ານນຶ່ງໄດ້ຮຽກຮ້ອງໃຫ້ມີການຊ່ອຍເຫລືອເປັນມູນ ຄ່າ 30 ພັນລ້ານດອນລາ ເພື່ອຊ່ວຍພວກປະເທດທຸກຍາກທຳຄວາມພະຍາຍາມເພື່ອຫລຸດຜ່ອນການສົ່ງແກສເຮືອນແກ້ວເຂົ້າສູ່ອາກາດຂອງເຂົາເຈົ້າລົງ ທ່ານ Yvo de Boer ຫົວໜ້າດ້ານດິນຟ້າອາກາດຂອງ ສະຫະປະຊາຊາດກ່າວເຖິງ ການໃຫ້ເງິນຊ່ວຍເຫລືອສຸກເສີນຈາກ ພວກປະເທດຮັ່ງມີ ອັນເປັນຂໍ້ສະເໜີທ່ີໄດ້ຮັບການສນັບສນຸນຈາກສະຫະພາບຢູໂຣບ ວ່າເປັນຄວາມຕ້ອງການອັນຮີບດ່ວນ ການເຈຣະຈາຫລາຍຄັ້ງ ກ່ອນກອງປະຊຸມ ສຸດຍອດ ບໍ່ສາມາດຕົກລົງກັນໄດ້ກ່ຽວກັບວ່າ ພວກປະເທດຮັ່ງມີຄວນຈະບໍລິຈາກເງິນເທົ່າໃດເພື່ອຊ່ອຍປະເທດທຸກຍາກພັດທະນາອຸດສາຫະກັມພະລັງງານທ່ີສະອາດ ສ່ວນພວກປະເທດກຳລັງພັດທະນາ ກໍໄດ້ຮຽກຮ້ອງໃຫ້ພວກປະເທດຮັ່ງມີ ໃຫ້ຄຳໝັ້ນສັນຍາໃນການຕັດການປ່ອຍແກສເຮືອນແກ້ວເຂົ້າສູ່ ອາກາດລົງ ໃຫ້ຫລາຍກວ່າທ່ີໄດ້ປະກາດມາກ່ອນນັ້ນເຊັ່ນກັນ ຕຳຫລວດໃນພາກຕາເວັນຕົກສຽງເໜືອຂອງປາກີສຖານກ່າວວ່າ ຜູ້ ວາງລະເບີດສະລະຊີບຄົນນຶ່ງໄດ້ສັງຫານປະຊາຊົນຢ່າງນ້ອຍ 7ຄົນແລະໄດ້ຮັບບາດເຈັບ ອີກຫລາຍຄົນຕື່ມອີກ ທາງການປາກີສຖານກ່າວວ່າ ຜູ້ຮ້າຍ ໄດ້ລະເບີດໂຕຕາຍໃນວັນຈັນມື້ນີ້ ຫລັງຈາກພວກເຈົ້າໜ້າທ່ີຮັກສາຄວາມສງົບ ຢຸດຜູ້ກ່ຽວບໍ່ໃຫ້ເຂົ້າໄປໃນ ສານແຫ່ງນຶ່ງໃນເມືອງ Peshawar ພວກຫົວຮຸນແຮງໃນປາກີສຖານໄດ້ສັງຫານຜູ້ຄົນເປັນຈຳນວນຫລາຍຮ້ອຍຄົນໃນການລະເບີດ ນັບແຕ່ກຳລັງຣັຖບານໄດ້ເປີດສາກທຳການ ບຸກໂຈມຕີຄັ້ງໃຫຍ່ໃນຂົງເຂດ Waziristanໃຕ້ເມື່ອສອງເດືອນຜ່ານມາ ການໂຈມຕີເຫົລ່ານີ້ຫລາຍຄັ້ງໄດ້ແນເປົ້າໝາຍໃສ່ເມືອງ Peshawar ຮວມທັງການວາງລະເບີດໂຈມຕີໃນເດືອນແລ້ວນີ້ ທ່ີໄດ້ທຳລາຍລົດຕຳຫລວດຄັນນຶ່ງແລະເຮັດເຈົ້າໜ້າທ່ີຕຳຫລວດຕາຍໄປ 3 ຄົນ